Via Flaminia militare

Via Flaminia militare (myös Via Flaminia minor/secunda/altera) oli roomalainen tie, joka kulki Italian pohjoisissa keskisosissa ja johti Arretiumista Bononiaan.

 Historia 
pienoiskuva|vasen|Via Flaminia militarea nykyisessä Firenzuolassa.

Via Flaminia militaren rakennutti Liviuksen mukaan konsuli Gaius Flaminius vuonna 187 eaa. sen jälkeen, kun hän oli voittanut seudulla Apenniinien vuorilla asuneet liguurit.Livius: Rooman synty 39.2. Samoihin aikoihin hänen konsulikumppaninsa Marcus Aemilius Lepidus rakennutti Via Aemilian. Gaius Flaminiuksen isä Gaius Flaminius puolestaan oli aiemmin rakennuttanut Via Flaminian.

Via Flaminia militare ei esiinny Tabula Peutingerianassa tai muissa itinerariumeissa, joten se jäi ilmeisesti jo varhain lähinnä paikalliseen käyttöön. Harrastelija-arkeologit löysivät erään osuuden tiestä nykyisen Monte Bastionen rinteestä vuonna 1979. ”Via Flaminia militare” ja muut tiestä käytetyt nimitykset ovat nykyaikaisia ja tarkoitettu erottamaan se tunnetummasta Via Flaminiasta.

 Reitti 

Via Flaminia militare kulki Etruriassa sijainneesta Arretiumista Via Cassian varrelta Apenniinien yli Aemiliassa sijainneeseen Bononiaan, jossa tie yhdistyi Via Aemiliaan. Tien tarkkaa reittiä ei tunneta, mutta sen asemapaikkoja olivat ainakin:

pienoiskuva|pysty=1.06|Via Flaminia militaren reitti.
 Kaupunki tai muu asema Nykyinen paikka Etäisyys edellisestä mailia km (n.) Arretium Arezzo Ad fines 25 37,0 Faesulae Fiesole ? ? Bononia Bologna ? ?

Etäisyydet tunnetaan itinerariumeista vain tien alkuosalta, joka on yhteinen Via Cassian kanssa.

 Lähteet 

 Aiheesta muualla 

Luokka:Regio VII Etruria
Luokka:Regio VIII Aemilia
Luokka:Roomalaiset tiet Italiassa